
Presennol: bod

Dyma ffurfiau presennol y ferf bod.


Cadarnhaol
Cwestiwn
Negyddol
Rydw i/Dw i/Rwyf i/Yr wyf i
Ydw i?/A wyf i?/A ydwyf i?
Dydw i ddim/Dw i ddim/Nid wyf i
Rwyt ti/Yr wyt ti
Wyt ti?/A wyt ti?
Dwyt ti ddim/Nid wyt ti
Mae e/o/Y mae ef
Ydy e/o?/A ydy ef?
Dydy e/o ddim/Nid yw ef
Mae hi/Y mae hi
Ydy hi?/A ydy hi?
Dydy hi ddim/Nid yw hi
Rydyn ni/Yr ydym ni
Ydyn ni?/A ydym ni?
Dydyn ni ddim/Nid ydym ni
Rydych chi/Yr ydych chi
Ydych chi?/A ydych chi?
Dydych chi ddim/Nid ydych chi
Maen nhw/Y maent hwy
Ydyn nhw?/A ydynt hwy?
Dydyn nhw ddim/Nid ydynt hwy

Mae’r ffurfiau mewn print glas uchod yn fwy ffurfiol na’r ffurfiau mewn print du.





















Ymarfer
Trowch y brawddegau hyn i’r negyddol gan gadw at yr un cywair â’r brawddegau gwreiddiol.

1.  Rwyf yn mynd i’r un seminar â chi yfory.
										
2.  Maen nhw wedi cynnwys llyfryddiaeth fanwl.
										
3.  Mae hi’n teimlo’n gryf am y mater.
										



4.  Rydyn ni’n cynnig talu am weddill y gwin.
										
5.  Mae e’n hoffi’r wefan, ar y cyfan.
										
6.  Rwyt ti’n colli gormod o ddarlithoedd.
										
7.  Y maent yn cerdded er mwyn codi arian at achos da.
										
  8.  Rwyf i’n gwneud gwaith ymchwil ar ddatblygiad materion niwrolegol.
										
9.  Mae hi’n mynd i orffen y cynllun gwaith heno.
										
10.  Yr wyt ti’n gyfrifol am sicrhau tawelwch yn y neuadd heno.
										
11.  Y mae Rhys yn mynd ar daith maes wythnos nesaf.
										
12.  Y maent yn mynd i drafod y mater yn fanwl â chi.
										




Atebion:
1. Nid wyf i’n mynd i’r un seminar â chi yfory.
2. Dydyn nhw ddim wedi cynnwys llyfryddiaeth fanwl.
3. Dydy hi ddim yn teimlo’n gryf am y mater.
4. Dydyn ni ddim yn cynnig talu am weddill y gwin.
5. Dydy e ddim yn hoffi’r wefan, ar y cyfan.
6. Dwyt ti ddim yn colli gormod o ddarlithoedd.
7. Nid ydynt yn cerdded er mwyn codi arian at achos da.
8. Nid wyf i’n gwneud gwaith ymchwil ar ddatblygiad materion niwrolegol.
9. Dydy hi ddim yn mynd i orffen y cynllun gwaith heno.
10. Nid wyt ti’n gyfrifol am sicrhau tawelwch yn y neuadd heno.
11. Nid yw Rhys yn mynd ar daith maes wythnos nesaf.
12. Nid ydynt yn mynd i drafod y mater yn fanwl â chi.
















Ateb cwestiynau

Wrth ateb cwestiynau mae:
· ti > fi 
· chi > fi/ni
· fi > ti/chi
· ni > chi

 
Cwestiwn
Cadarnhaol
Negyddol     
Ydw i?
Wyt, rwyt ti
Nac wyt, dwyt ti ddim
Wyt ti?
Ydw, rydw i/dw i
Nac ydw, dydw i ddim/dw i ddim
Ydy e/o?
Ydy, mae e/o
Nac ydy, dydy e/o ddim
Ydy hi?
Ydy, mae hi
Nac ydy, dydy hi ddim
Ydyn ni?
Ydyn, rydyn ni
Ydych, rydych chi
Nac ydyn, dydyn ni ddim
Nac ydych, dydych chi ddim
Ydych chi?
Ydw, rydw i/dw i
Ydyn, rydyn ni
Nac ydw, dydw i ddim/dw i ddim
Nac ydyn, dydyn ni ddim
Ydyn nhw?
Ydyn, maen nhw
Nac ydyn, dydyn nhw ddim




















Ymarfer
Dyma’r atebion ond beth oedd y cwestiynau?  

1.  Wyt, rwyt ti’n sefyll yr arholiad eleni.
									
2.  Ydych, rydych chi wedi llwyddo gyda marciau llawn.
									



3.  Ydy, mae hi’n rhy gydwybodol.
									
4.  Nac ydyn, dydyn ni ddim yn mynd allan heno.
									
5.  Ydw, rydw i’n mynd i’r dref yn nes ymlaen.
									
6.  Nac ydy, dydy e ddim yn cynnig am y swydd.
									
7.  Nac ydyn, dydyn nhw ddim yn cynnal proses ddiswyddo.
									
8.  Ydw, rydw i’n adolygu ar gyfer yr arholiad.
									
9.  Ydyn, rydyn ni’n disgwyl pizza.
									
10.  Ydy, mae e’n fachgen galluog iawn.
									




Atebion:
1. Ydw i’n sefyll yr arholiad eleni?
2. Ydyn ni wedi llwyddo gyda marciau llawn?
3. Ydy hi’n rhy gydwybodol?
4. Ydyn ni/Ydych chi’n mynd allan heno?
5. Wyt ti’n/Ydych chi’n mynd i’r dref yn nes ymlaen? 
6. Ydy e’n cynnig am y swydd?
7. Ydyn nhw’n cynnal proses ddiswyddo?
8. Wyt ti’n/Ydych chi’n adolygu ar gyfer yr arholiad? 
9. Ydyn ni’n/Ydych chi’n disgwyl pizza?
10. Ydy e’n fachgen galluog iawn?





	
	Berfau
	

	
	
	



	
	Berfau
	

	
	
	



image1.png




